ব্র‍্যান্ডি রোডস

ব্র্যান্ডি অ্যালেক্সিস রানেলস (বিবাহ-পূর্ব রিড ; জন্ম: ২৩ জুন ১৯৮৩), পেশাগতভাবে ব্র্যান্ডি রোডস অথবা কেবল ব্র্যান্ডি নামে পরিচিত, একজন আমেরিকান পেশাদার কুস্তিগির, মডেল, রিং ঘোষক, ব্যবসায়ী, এবং টেলিভিশন ব্যক্তিত্ব।

রোডস পেশাদার কুস্তি প্রবর্ধক অল এলিট রেসলিং (এইডাব্লিউ) এর প্রধান ব্র্যান্ড অফিসার, যেখানে তিনি ইন-রিং পারফর্মার হিসাবেও স্বাক্ষরিত হয়েছেন। তিনি এর আগে ডাব্লিউডাব্লিউই-তে একজন রিং ঘোষক হিসাবে উপস্থিত হয়েছিলেন এবং ইমপ্যাক্ট রেসলিং, রিং অফ অনার ও ওয়ার্ল্ড ওয়ান্ডার রিং স্টারডমের হয়ে অংশ নিয়েছিলেন। তিনি ই! চ্যানালের আপাতবাস্তব টেলিভিশন ধারাবাহিক ওয়াগস আটলান্টা-এর কুশীলবদেরও একজন। কুস্তিতে ক্যারিয়ার শুরুর আগে তিনি একজন ফিগার স্কেটার এবং একটি টেলিভিশনে সংবাদ উপস্থাপিকা ছিলেন।

প্রারম্ভিক জীবন 
ব্র্যান্ডি অ্যালেক্সিস রীড মিশিগানের ক্যান্টনে জন্মগ্রহণ করেছিলেন এবং সেখানেই বেড়ে ওঠেছিলেনন, জেসন রীড নামে তার একজন বড় ভাই রয়েছেন। তিনি চার বছর বয়সে শুরু করে ১৭ বছর যাবৎ একজন প্রতিযোগিতামূলক ফিগার স্কেটার ছিলেন। রীড যখন কলেজে দ্বিতীয় বর্ষের ছাত্রী ছিলেন, তখন অধ্যয়ন এবং তার ভবিষ্যত ক্যারিয়ারের দিকে মনোনিবেশ করার জন্য প্রতিযোগিতামূলকভাবে আইস স্কেটিং বন্ধ করেছিলেন। রীড মিশিগানের অ্যান আর্বরে অবস্থিত মিশিগান বিশ্ববিদ্যালয় থেকে পুরো যাত্রায় স্কলারশিপে স্নাতকোত্তর হয়েছিলেন। মডেলিং ও অভিনয়ে ক্যারিয়ার গড়ার জন্য তিনি ফ্লোরিডার মায়ামিতে স্থানান্তরিত হওয়ার পূর্বে দুই বছর স্থানীয় সংবাদ প্রতিবেদক হিসাবে কাজ করেছিলেন। মায়ামিতে থাকাকালীন রীড মায়ামি বিশ্ববিদ্যালয় থেকে সম্প্রচার সাংবাদিকতায় স্নাতকোত্তর ডিগ্রি অর্জন করেছিলেন।

পেশাদারি কুস্তি ক্যারিয়ার

ডাব্লিউডাব্লিউই (২০১১) 
স্নাতকোত্তর ডিগ্রি অর্জনের পর মডেল হিসাবে কাজ করার সময় রীডকে ২০১১ সালে ডাব্লিউডাব্লিউই ট্রাইআউটে আমন্ত্রিত করা হয়েছিল। তিনি মার্চ ২০১১-এ ডাব্লিউডাব্লিউইয়ের সাথে চুক্তি স্বাক্ষর করেছিলেন এবং ফ্লোরিডা চ্যাম্পিয়নশিপ রেসলিংয়ে (এফসিডাব্লিউ) নিযুক্ত হন। পরের মাসে তিনি একটি এফসিডাব্লিউ হাউস শোতে লাকি ক্যাননের সাথে মঞ্চনাম ব্র্যান্ডি হিসাবে আত্মপ্রকাশ করেছিলেন। ১২ মে তিনি সুপারস্টারস-এর সাপ্তাহিক পর্বগুলিতে রিং ঘোষক হিসাবে কাজ শুরু করেছিলেন। ১১ জুলাই রীড ইডেন স্টিলস মঞ্চনামে এনএক্সটি-তেও রিং ঘোষণা করতে শুরু করেছিলেন। তিনি ১৫ জুলাই এবং ১১ নভেম্বরের পর্বগুলিতে স্ম্যাকডাউন-এর রিং ঘোষক হিসাবে দায়িত্বপালন করেছিলেন। ১৬ জুলাই এফসিডাব্লিউ স্ল্যামারামা-এ ব্যাটল রয়্যাল ছিল তার একমাত্র ম্যাচ, ম্যাচটিতে জয়ী হয়েছিল সোনিয়া। ডিসেম্বরে রীডের অনুরোধে তাকে ডাব্লিউডাব্লিউই'র চুক্তি থেকে অব্যাহতি দেওয়া হয়েছিল।

ডাব্লিউডাব্লিউই-তে প্রত্যাবর্তন (২০১৩-২০১৬) 
২০১৩ সালের নভেম্বরে রোডস টুইটারে ঘোষণা করেছিলেন যে, তিনি ডাব্লিউডাব্লিউইতে ফিরে যাবেন। তার মঞ্চনামটি সংক্ষেপন করে ইডেন-এ রূপান্তরিত করেছিলেন এবং এনএক্সটি-তে রিং ঘোষক হিসাবে আবারো কর্মজীবন শুরু করেছিলেন। ২০১৪ সালের ফেব্রুয়ারিতে ইডেন একটি ভিডিও ব্লগ শুরু করেছিলেন, যা জানুয়ারী ২০১৫ অবধি সম্প্রচারিত হয়েছিল এবং ডাব্লিউডাব্লিউই'র ওয়েবসাইটে তা প্রকাশিত হত। ২০১৪ সালের অক্টোবরে ইডেন স্ম্যাকডাউন এবং মেইন ইভেন্টের নিয়মিত রিং ঘোষক এবং নেপথ্য সাক্ষাৎকারগ্রাহকে পরিণত হন। ২০১৬ সালের ২৪ মে রোডস ডাব্লিউডাব্লিউই থেকে অব্যাহতি নিলে তার স্বামী কোডি রোডসও অব্যাহতির অনুরোধ করেন।

গণমাধ্যমে 
বুডউইজার এবং কেএফসির পাশাপাশি ম্যাক্সিমের স্বাদেশিক বিজ্ঞাপনে রোডস উপস্থিত হয়েছেন। রোডস "কনফেকশন সুইমওয়্যার" নামে সাঁতারের পোশাকের ব্যবসা চালু করেছেন।

২০১৭ সালের ২ নভেম্বর রোডস ই! টেলিভিশনের ধারাবাহিক ওয়াগস আটলান্টা-এ যোগ দিয়েছিলেন।

২০১৫ সালে রেসলম্যানিয়ায় রোডস প্রথম আফ্রিকান-আমেরিকান নারী হিসাবে কোনো মূখ্য আমেরিকান রেসলিং প্রবর্ধকের জন্য রিং ঘোষক হয়েছিলেন। রোডশ এইডাব্লিউর প্রধান ব্র্যান্ডিং অফিসার হিসাবে দ্বায়িত্ব পাওয়া প্রথম আফ্রিকান-আমেরিকান নারী, যিনি উত্তর আমেরিকার একটি বড় কুস্তি প্রবর্ধকের নির্বাহী পদে অধিষ্ঠিত ছিলেন। এইডাব্লিউর সাথে তিনি কালচারসিটির অংশীদারত্ব অর্জন করেছিলেন, যা একটি অলাভজনক প্রতিষ্ঠান যেটি সংবেদনশীল চাহিদাযুক্ত ব্যক্তিদের জন্য বৃহত আকারের অনুষ্ঠানগুলি সম্পাদন করে থাকে।

ব্যক্তিগত জীবন 

রীড ২০১৩ সালের সেপ্টেম্বরে পেশাদার কুস্তিগির কোডি রোডসকে বিয়ে করেছেন।

চ্যাম্পিয়নশিপ এবং কৃতিত্ব 

 ডিডিটি প্রো-রেসলিং 
 আয়রনম্যান হেভিমেটালওয়েট চ্যাম্পিয়নশিপ (১ বার) 
 প্রো রেসলিং ইলুস্ট্রেটেড 
 ২০১৯ সালে পিডাব্লিউআই ১০০ নারী-এর শীর্ষ ১০০ নারী রেসলারদের মধ্যে ৫০ নম্বরে স্থান পেয়েছিলেন।

তথ্যসূত্র

বহিঃসংযোগ 

 
 
 
 Brandi Rhodes's Ring of Honor profile
 
 Brandi Rhodes's profile at Cagematch.net, Wrestlingdata.com, Internet Wrestling Database

মিশিগান বিশ্ববিদ্যালয়ের প্রাক্তন শিক্ষার্থী
পেশাদার কুস্তি ম্যানেজার ও খানসামা
পেশাদার কুস্তি ঘোষক
জীবিত ব্যক্তি
মার্কিন নারী পেশাদার কুস্তিগির
মার্কিন নারী মডেল
১৯৮৩-এ জন্ম
২০শ শতাব্দীর আফ্রিকান-মার্কিন নারী
২১শ শতাব্দীর আফ্রিকান-মার্কিন নারী
মার্কিন ইউটিউবার
আফ্রিকান-মার্কিন নারী মডেল
২১শ শতাব্দীর মার্কিন পেশাদার কুস্তিগির
২১শ শতাব্দীর মার্কিন মহিলা ক্রীড়াবিদ